Document ID: 32003R1708

Κανονισμός (ΕΚ) αριθ. 1708/2003 της Επιτροπής
της 26ης Σεπτεμβρίου 2003
για τον καθορισμό των συντελεστών που εφαρμόζονται στα σιτηρά που εξάγονται υπό μορφή ιρλανδικού ουίσκι για την περίοδο 2003/2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1104/2003(2),
τον κανονισμό (ΕΟΚ) αριθ. 2825/93 της Επιτροπής, της 15ης Οκτωβρίου 1993, περί λεπτομερών κανόνων εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τον καθορισμό και τη χορήγηση προσαρμοσμένων επιστροφών για τα σιτηρά που εξάγονται υπό μορφή οινοπνευματωδών ποτών(3), όπως τροποποιήθηκε τελευταία από τον κανονισμό (ΕΚ) αριθ. 1633/2000(4), και ιδίως το άρθρο 5,
Εκτιμώντας τα ακόλουθα:
(1) Το άρθρο 4 παράγραφος 1 του κανονισμού (ΕΟΚ) αριθ. 2825/93 προβλέπει ότι οι ποσότητες σιτηρών για τις οποίες χορηγείται επιστροφή είναι οι ποσότητες σιτηρών οι οποίες τίθενται υπό έλεγχο και παραδίδονται για απόσταξη και για τις οποίες καθορίζεται συντελεστής σε ετήσια βάση για κάθε ενδιαφερόμενο κράτος μέλος. Ο συντελεστής αυτός εκφράζει την υφιστάμενη σχέση μεταξύ των συνολικών εξαγόμενων ποσοτήτων και των συνολικών ποσοτήτων που διατίθενται στο εμπόριο του σχετικού οινοπνευματώδους ποτού, βάσει της τάσης που διαπιστώνεται ως προς την εξέλιξη των εν λόγω ποσοτήτων στη διάρκεια των ετών των οποίων ο αριθμός αντιστοιχεί στο μέσο χρονικό διάστημα παλαίωσης του εν λόγω οινοπνευματώδους ποτού. Με βάση τις πληροφορίες που έχουν παρασχεθεί από την Ιρλανδία για την περίοδο από την 1η Ιανουαρίου μέχρι τις 31 Δεκεμβρίου 2002, το εν λόγω μέσο χρονικό διάστημα παλαίωσης το 2002 ήταν πέντε έτη για το ιρλανδικό ουίσκι. Συνεπώς, κρίνεται σκόπιμο να καθοριστούν οι συντελεστές για την περίοδο από την 1η Οκτωβρίου 2003 μέχρι τις 30 Σεπτεμβρίου 2004.
(2) Το άρθρο 10 του πρωτοκόλλου 3 της συμφωνίας για τον Ευρωπαϊκό Οικονομικό Χώρο(5) αποκλείει τη χορήγηση επιστροφών κατά την εξαγωγή προς το Λιχτενστάιν, την Ισλανδία και την Νορβηγία. Επιπλέον, η Κοινότητα έχει συνάψει συμφωνίες με ορισμένες τρίτες χώρες που περιλαμβάνουν την κατάργηση των επιστροφών κατά την εξαγωγή. Κρίνεται σκόπιμο, κατ' εφαρμογή του άρθρου 7 παράγραφος 2 του κανονισμού (ΕΟΚ) αριθ. 2825/93, να ληφθούν υπόψη τα ανωτέρω στον υπολογισμό των συντελεστών για την περίοδο 2003/2004.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο από την 1η Οκτωβρίου 2003 έως τις 30 Σεπτεμβρίου 2004, οι συντελεστές που προβλέπονται στο άρθρο 4 του κανονισμού (ΕΟΚ) αριθ. 2825/93 και εφαρμόζονται στα σιτηρά τα οποία χρησιμοποιούνται στην Ιρλανδία για την παρασκευή του ιρλανδικού ουίσκι, καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Οκτωβρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Σεπτεμβρίου 2003.

Labels: 3
18
17